馮偀

馮偀，字英人，浙江宁波府慈溪县人。清初官員。同進士出身。

顺治六年（1649年）三甲二十一名进士。此時正逢前明降將李成棟舉兵叛清。清軍大舉南下兩廣，超授馮偀廣東潮惠兵巡道僉事，隨軍出征。平定南韶等郡。又擊敗陽春伯范承恩反清武裝。後入祀廣州名宦祠。《慈溪縣誌·卷三十一》頁四：馮偀，字英人，順治六年進士。十年，粵東李成棟叛，偀爲副使，巡視海道。《雍正府志·周曾發傳》：偀以進士超授潮惠兵巡道僉事。會大帥統師抵粵，《雍正志》：大軍征兩廣，授偀僉事隨征。平南韶等郡。《廣州府志》：約束軍伍，叛眾望風投款。及抵廣州，相度機宜，先以一軍取三水、從化等縣，旋平廣州，傳檄各鄉堡，禁掠子女、籍廬舍。未幾，偽陽春伯范承恩據城叛，偀遣人曉以利害，又密運大礟震其西關，承恩不知所爲，遂潰。廣州復安。其去也，人咸思之，祀名宦。《廣東通志》。按：《雍正志》：偀隨征東粵，賊堅壁不降，我師營城外，日夕荊棘中，練士卒，備芻糧，撫卹瘡痍，招集流散，以勞瘁卒於官。語微異，當以《廣東通志》爲正。

註釋

參考文獻
杨泰亨、冯可镛，《慈溪縣誌》，民國三年（1914年）刻本

Category:清朝廣東按察司僉事
Category:慈溪人
Y
Ying
Category:順治三年丙戌科浙江鄉試舉人